**ΧΗΜΙΚΕΣ ΕΝΩΣΕΙΣ –ΧΗΜΙΚΑ ΣΤΟΙΧΕΙΑ**

Η ΥΛΗ χωρίζεται σε:

Α) **Μείγματα** που μπορεί να είναι ομογενή ή ετερογενή και αποτελούνται από καθαρές (χημικές) ουσίες.

Β) **Καθαρές (Xημικές) ουσίες** που χωρίζονται σε:

1) Χημικές ενώσεις

2) Χημικά στοιχεία

**ΧΗΜΙΚΕΣ ΕΝΩΣΕΙΣ**

Χημική ένωση ονομάζεται κάθε ουσία η οποία έχει **σταθερή σύσταση** και διασπάται σε απλούστερες. Η διάσπαση των χημικών ενώσεων είναι χημικό φαινόμενο, σε αντίθεση με τις μεθόδους διαχωρισμού μιγμάτων που είναι φυσικά φαινόμενα.

Οι χημικές ενώσεις είναι εκατομμύρια και μερικά παραδείγματα είναι:

Νερό (χημικά καθαρό όχι βρύσης ή εμφιαλωμένο), διοξείδιο του άνθρακα, ζάχαρη, αλάτι, οινόπνευμα κ.λ.π.

**ΧΗΜΙΚΑ ΣΤΟΙΧΕΙΑ**

Χημικά στοιχεία είναι οι ουσίες που **ΔΕΝ μπορούν να διασπαστούν** σε άλλες απλούστερες. Από τα χημικά στοιχεία παρασκευάζονται οι χημικές ενώσεις.

Τα χημικά στοιχεία είναι σήμερα 118 και μερικά παραδείγματα είναι:

Οξυγόνο, υδρογόνο, άζωτο, σίδηρος, χρυσός, χαλκός κ.λ.π.

Τα χημικά στοιχεία χωρίζονται σε μέταλλα και αμέταλλα.

**Μέταλλα** είναι τα περισσότερα χημικά στοιχεία, όπως χρυσός, χαλκός, σίδηρος, αλουμίνιο

**Αμέταλλα** είναι τα λιγότερα χημικά στοιχεία όπως π.χ. οξυγόνο,υδρογόνο, άζωτο κ.λ.π.